जीवन नश्वर है, मनुष्य खाली हाथ आता है खाली हाथ जाता है, शरीर पंचतत्व से बना है, शरीर मिट्टी है, जीवन की आयु अनिश्चित है आदि बातों को हम बचपन से ही रटे रहते हैं। गाहे-बगाहे दूसरों को इन बातों का ज्ञान भी देते रहते हैं। लगभग सभी धर्मों के धार्मिक गुरुओं के धार्मिक प्रवचन तो लगभग इन्हीं बातों पर ही निर्भर रहते हैं। किंतु मृत्यु जो निश्चित है और मृत्यु को प्रत्यक्ष घटित होते देखने के बावजूद मृत्यु को संज्ञान में रखते हुए क्या हम अपने जीवन को देखने, समझने व जीने का प्रयास करते हैं?